Keskkonnaamet
info@keskkonnaamet.ee 								

Transpordiamet
info@transpordiamet.ee 						07.10.2024 nr 7-1/16-2

Detailplaneeringu algatamisest teavitamine ja KSH algatamata jätmise otsuse eelnõu esitamine seisukoha saamiseks

Planeerimisseaduse § 128 lg 8 ja § 142 lg 2 alusel teatame, et Põhja-Sakala Vallavolikogu 26.09.2024 otsusega nr 245 algatati Suure-Jaani linnas Jaama tänav T1, Tallinna tn 16b, Tallinna tn 18a ja Aia tn 2 katastriüksuste ja lähiala detailplaneeringu koostamine. 
Planeeringuala suurus on ligikaudu 2300 m2. Detailplaneeringu koostamise eesmärk on kaaluda võimalusi planeeringualale elamu püstitamiseks. Detailplaneeringu koostamine on vajalik, kuna elamuehituse kavandamisel soovitakse planeeringualal muuta valla üldplaneeringuga kavandatut. Üldplaneeringuga kavandatud tänava rajamisest soovitakse loobuda ja maa-alal soovitakse arendada elamuehitust.
Võimalike uuringute läbiviimise vajadus selgub detailplaneeringu koostamise käigus.
Detailplaneeringu koostamisel kaalutakse keskkonnamõju strateegilise hindamise algatamise vajadust. 
Detailplaneeringu koostamisest huvitatud isik ja koostamise korraldaja on Põhja-Sakala Vallavalitsus. 
Detailplaneeringu algatamise otsus on lisatud kirjale. Dokumentidega saab tutvuda ka valla veebilehel: https://www.pohja-sakala.ee/detailplaneering. 

Planeerimisseaduse § 142 lõike 6 kohaselt tuleb üldplaneeringu põhilahenduse muutmise ettepanekut sisaldava detailplaneeringu koostamisel anda eelhinnang ja kaaluda keskkonnamõju strateegilist hindamise (KSH) vajadust. Vastavalt keskkonnamõju hindamise ja keskkonnajuhtimissüsteemi seaduse § 33 lõikele 6 tuleb keskkonnamõju strateegilise hindamise vajalikkuse üle otsustamisel enne otsuse tegemist küsida seisukohta asjaomastelt asutustelt.

Põhja-Sakala Vallavalitsuse poolt on koostatud KSH eelhinnang eesmärgiga selgitada välja kavandatava tegevuse elluviimisega kaasnev võimalik keskkonnamõju ja kaaluda KSH algatamise vajadust. Eelhinnangu tulemusel on jõutud seisukohale, et keskkonnamõju strateegilise hindamise vajadus puudub.

Käesolevaga esitame KSH algatamata jätmise otsuse eelnõu ning KSH eelhinnangu Teile seisukoha saamiseks.  

Lugupidamisega

/allkirjastatud digitaalselt/

Karel Tölp
vallavanem

Lisad: 

1. Põhja-Sakala Vallavolikogu 26.09.2024 otsus nr 245;
2. Põhja-Sakala Vallavolikogu otsuse „Suure-Jaani linnas Jaama tänav T1, Tallinna tn  16b, Tallinna tn 18a ja Aia tn 2 katastriüksuste ja lähiala detailplaneeringu keskkonnamõju strateegilise hindamise algatamata jätmine“ eelnõu;
3. Suure-Jaani linnas Jaama tänav T1, Tallinna tn 16b, Tallinna tn 18a ja Aia tn 2 katastriüksuste ja lähiala detailplaneeringu keskkonnamõju strateegilise hindamise (KSH) eelhinnang.

Kaja Notta
510 6794
kaja.notta@pohja-sakala.ee